Viborger Samler, 1833-11-19
Spanien. Le Journal de Paris af 9de Novbr. melder El Pastor har lidt et Nederlag ved Aspeitia og trukket sig tilbage til S. Sebastian." Le Moniteur og Le Journal des Debats tie stille med denne Begivenhed. Jfølge Le Temps er denne Melding allerede den 8de indløben med en Telegraphdepesche, med Tilføiende, at el Pastor og Castannon vore efter et fuldkomment Nederlag tvungne til at trække sig tilbage paa fransk Grund. Det hed ogsaa, at Exministeren Calomarde var indtruffen til Bilbao og havde der antaget Titel af Rigsstatholder. Den foregaaende Dags Oppositionsblade havde omtalt en stor constitutionel Opstand i Madrid, hvori Militairet havde deeltaget, og hvorved man havde forlangt ScaBernuders Hoved, ja man sagde endog paa Børsen, at Ministeren var reven ud af sit Hotel og slæbt igjennem Gaderne. Disse Rygter have imidlertid ikke bekræftet sig. Le National af 9de fortæller, at en stor Deel af Sarssields Tropper (efter Forlydende 2000 Mand af Garden) vare gaaede over til Oprørerne. Jfølge La Gazelte var denne General i største Jil kaldt tilbage til Madrid, for der at opretholde Roligheden. Et carlistisk Provindsialblad lader Sarsfield med 11,000 Mand forene sig med Merino og anerkjende D. Carlos. En Børsberetning af 9de paastaaer, at Opstanden er organiseret i Leon, Castilien og Asturien. Endnu betænkeligere Efterretninger indeholder Le Messager. Dette Blad giver, rigtigtnok i meget vaklende Udtryk, at forstaae, at Don Carlos har dannet et Corps i Estramadura, der bestaaer af nogle tusinde Portugisere og to Carubmierregimenter; de spanske Militser strømme til ham, og Munkenes Guld forskaffer ham endog Overløbere fra Linietropperne; paa den portugisiske Grændse danner sig en Fremmedlegion, hvori Bourmonts Ledsagere, indtræde i deres Grader. Cholera er i flere Deele af de sydlige Provindser udartet til en sand Pest, især hjemsøges Mallaga af denne Sygdom og er derfor afskaaren fra al Forbindelse; Staden Cordova er i fuld Oprør o. m. desl. Ganske andre Forlegenheder - hedder det videre – reise sig i Catalonien, hvor Middelstanden, der for det meste bestaaer af Constitutionens Tilhængere, har Overhaand. Tufinder af Frivillige ere bevæbnede for at forsvare Provindsens Jnteresse og Deputerede afsendte til Mina for at tilbyde ham Overbefalingen, som han dog først efter Modtagelsen af de forlangte Concessioner maa føre i Regjeringens Jnteresse. Skulde end disse Paastande være overdrevne, saa er det dog vist, at Stemningen imod Geistligheden har i Catalonien naaet den høieste Spidse. J Gaderne hørtes en Sang, der begyndte med: "Ville J vide, hvo Christinas Fjender ere, – Munkene, Capellanerne og Religionens Lærere." Denne Sang er endog, man siger efter General Landers egen befaling, aftrykt i en derværende Tidende. – De seneste Efterretninger meddeles i Journ, de Paris af 16de og lyde saaledes: "Regjeringen har erholdt Efterretninger fra Madrid af 31te Octbr. De kongelige Frivilliges Afvæbning var tilendebragt uden Vanskelighed, og de Fleste af dem, der flygtede fra Staden, vare grebne af det til deres Forfølgelse afsendte Cavallerie. Den 28de og 29de gjennembroge lidet talrige Hobe Staden; De raabte: Leve Friheden og udstødte Trudsler mod Hr. Zen Bermude. Nogle Patrouiller vare tilstrækkelige til at adsprede dem. Den madridske Tidende vedblev at bekjendtgjøre talrige Decreter med Hensyn til Reformer i Lovgivningen og Bestyrelsen. J de østlige og sydlige Provindser vedvarede den fuldlomneste Rolighed. J Toledo havde de Frivillige afgivet deres Vaaben uden mindste Modstand. Den 6te var Alt roligt i Girona og den 7de i Barcelona. Valencia og Catalonien ere rolige. Oprettelsen af Borgermilitser drives med Jver i sidstnævnte Provinds; man begyndte at bevæbne alle Kyststæder; Søfolkene, der alle ere den unge Dronning fuldkomment hengivne, dannede paa Forlangende særskildte Compagnier. Som vi igaar meldte, er et Pastor slaaet ved Aspeitia; han trak sig tilligemed General Castannon tilbage til S. Sebastian. Tolosa var rømmet, og Jnsurgenterne rykkede derind den 7de om Middagen." Directe Efterretninger fra Madrid i Londan af f. Dato (31te Octb.) bekræfte i det Væsentlige Ovenstaaende.